***Θουκυδίδου Ιστορίαι***

**Βιβλίο 3. Κεφάλαιο 81§§ 1-2**

**Μετάφραση**

Οι Πελοποννήσιοι λοιπόν, μόλις νύχτωσε, έφυγαν βιαστικά για την πατρίδα τους (πλέοντας) κοντά στη στεριά· και αφού μετέφεραν τα πλοία τους πάνω από τον ισθμό της Λευκάδας, για να μη γίνουν αντιληπτοί να κάνουν το γύρο του νησιού, απομακρύνθηκαν. Οι Κερκυραίοι από την άλλη, όταν κατάλαβαν ότι τα Αθηναϊκά πλοία πλησίαζαν και ότι τα εχθρικά είχαν φύγει, οδήγησαν κρυφά μέσα στην πόλη τους Μεσσηνίους που μέχρι τότε έμεναν έξω (από τα τείχη) και αφού διέταξαν τα πλοία που είχαν επανδρώσει να πλεύσουν γύρω από το νησί με κατεύθυνση το Υλλαϊκό λιμάνι, για όσο διάστημα αυτά περιφέρονταν, κάθε φορά που έπιαναν κάποιον από τους εχθρούς [δηλαδή τους ολιγαρχικούς] τον σκότωναν· και αφού αποβίβασαν από τα πλοία, όσους είχαν πείσει να επιβιβαστούν, τους σκότωσαν και αφού πήγαν στο Ηραίο, έπεισαν περίπου πενήντα άνδρες από τους ικέτες να περάσουν από δίκη και τους καταδίκασαν όλους σε θάνατο.

**Ασκήσεις**

**1.**Πώς έφυγαν οι Πελοποννήσιοι και τι υπαινίσσεται μ’ αυτό ο Θουκυδίδης;

**2.**Γιατί οι δημοκρατικοί θέλησαν να απομακρύνουν τα πλοία που είχαν επανδρώσει με ολιγαρχικούς;

**3.**Να γράψετε πέντε (5) ουσιαστικά της ΝΕ σύνθετα - παράγωγα του ρ. *λαμβάνω*.

**4.**Να εντοπίσετε τις μετοχές του κειμένου και να τις χαρακτηρίσετε.

**5.**Να αναγνωρίσετε τις αναφορικές αντωνυμίες του κειμένου και να τις κλίνετε στο γένος και τον αριθμό που βρίσκονται.